***Հավելված N3***

***ՀՀ Սյունիքի մարզի***

***Մեղրի համայնքի ավագանու***

***2025թ. հուլիսի 28-ի N101-Ա որոշման***

**Հ Ա Յ Տ**

**Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված մասհանումների ծախսերի ծրագիր**

|  |  |
| --- | --- |
| **Ծրագրի անվանումը** | ***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԿԱՐՃԵՎԱՆ,ԿՈՒՐԻՍ ԵՎ ԳՈՒԴԵՄՆԻՍ ԱԶԴԱԿԻՐ ԳՅՈՒՂԱԿԱՆ ԲՆԱԿԱՎԱՅՐԵՐՈՒՄ ՊՈՒՐԱԿՆԵՐԻ ԿԱՌՈՒՑՈՒՄ*** |
| **Մարզ** | ***ՍՅՈՒՆԻՔԻ ՄԱՐԶ*** |
| **Համայնքը /համայնքները** | *Մեղրի համայնք* |
| **Համայնքի /բնակավայրի հեռավորությունը մայրաքաղաք Երևանից, ինչպես նաև մարզկենտրոնից** | *Մեղրի համայնքի հեռավորությունը մայրաքաղաք Երևանից 385 կմ է, մարզկենտրոն Կապանից՝ 85 կմ:* |
| **Համայնքի /բնակավայրի բնակչությունը** | *Մեղրի համայնքի բնակչությունը ՝ 11569 մարդ*  *Կարճևան գյուղի բնակչությունը՝ 319 մարդ*  *Կուրիս գյուղի բնակչությունը՝ 56 մարդ*  *Գուդեմնիս գյուղի բնակչությունը՝ 36 մարդ* |
| **Ծրագրի ընդհանուր նկարագրությունը և դրա իրականացման անհրաժեշտությունը** | *Ծրագիրն ուղղված է Սյունիքի մարզի Մեղրի համայնքի Կարճևան, Կուրիս և Գուդեմնիս գյուղական բնակավայրերում պուրակների կառուցմանը։Տվյալ գյուղերը հանդիսանում են ազդակիր բնակավայրեր, քանի որ հարակից են լեռնահատկացման ակտով հատկացված տարածքին,որտեղ գործում է ռոյալթի վճարող հանքարդյունաբերական կազմակերպություն։*  *Կարճևան, Կուրիս և Գուդեմնիս գյուղական բնակավայրերում գոյություն չունեն պատշաճ հարմարեցված կանաչ տարածքներ և հանրային հանգստի գոտիներ։Բնակիչները զրկված են որակյալ հանգստի պայմաններից,ինչը բացասաբար է ազդում թե՛ ֆիզիկական և հոգեբանական առողջության, թե՛ համայնքային կյանքի աշխուժության վրա։Պուրակների կառուցումը նպատակ ունի ստեղծել բազմաֆունկցիոնալ հանրային տարածքներ, որոնք կծառայեն որպես համախմբման, առողջ կենսակերպի խթանման, մշակութային միջոցառումների անցկացման և զբոսաշրջային գրավչության զարգացման հարթակներ։*  *Ծրագիրն ունի համայնքի սոցիալ-տնտեսական զարգացման ուղղվածություն և համահունչ է Մեղրի համայնքի 2022-2026 թվականների հնգամյա զարգացման ռազմավարությանը,որով Մեղրի խոշորացված համայնքի կայուն և համաչափ զարգացման գրավականներից են հանգստի գոտիների/ պուրակների կազմակերպումը:****Համայնքի հնգամյա զարգացման ծրագրում նախատեսվել է՝*** *«****Հանգստի գոտիների/պուրակների կազմակերպում****»* ***ծրագիրը:***  *Համայնքի կայուն և համաչափ զարգացման հիմնական ուղղություններից են՝*   * *մշակութային և պատմական արժեքների պահպանումը և ակտիվ օգտագործումը,* * *ֆիզիկական ակտիվության և առողջ կենսակերպի խրախուսումը,* * *համայնքային կյանքի ակտիվացմանը միտված ենթակառուցվածքների ստեղծումը։*   *Պուրակների կառուցումը ազդակիր գյուղական բնակավայրերում լիովին համապատասխանում է նշված ռազմավարական նպատակներին․այն կծառայի որպես մշակութային ժառանգության պահպանման, հանրային առողջության խթանման և զբոսաշրջության զարգացման համադրված հարթակ։*  *«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԿԱՐՃԵՎԱՆ,ԿՈՒՐԻՍ ԵՎ ԳՈՒԴԵՄՆԻՍ ԱԶԴԱԿԻՐ ԳՅՈՒՂԱԿԱՆ ԲՆԱԿԱՎԱՅՐԵՐՈՒՄ ՊՈՒՐԱԿՆԵՐԻ ԿԱՌՈՒՑՈՒՄ» ծրագիրը լիովին համապատասխանում է ՀՀ կառավարության 2022 թվականի սեպտեմբերի 1-ի* ***«Համայնքային մասհանումների ծախսման ծրագրով նախատեսված միջոցառումների ուղղությունները, դրանց առաջնահերթությունները հաստատելու մասին» N 1370-Ն որոշմանը:***  *Մասնավորապես՝ ծրագիրը համահունչ է Հայաստանի Հանրապետության կառավարության 2022 թվականի սեպտեմբերի 1-ի թիվ 1370-Ն որոշման առաջին կետով հաստատված հավելվածի 2-րդ կետի 8-րդ ենթակետի «գ» պարբերությանը (երիտասարդական կենտրոնի ստեղծում, համայնքային հավաքատեղի բարեկարգում) և 9-րդ ենթակետի «բ» պարբերությանը (այգիների, պուրակների բարեկարգում և կառուցում):* |
| **Ծրագրի ակնկալվող արդյունքները** | *Ծրագրի իրականացման արդյունքում ակնկալվում են հետևյալ փոփոխությունները և օգուտները․*   * *Բարեկարգված, մաքուր և կանաչապատ պուրակներ՝ յուրաքանչյուր գյուղում՝ համապատասխան ոռոգման համակարգերով, նստարաններով, խաղահրապարակներով, հանգստի և զբոսանքի գոտիներով։* * *Զարգացած զբոսաշրջային ենթակառուցվածք, որը կդառնա միջավայր՝ զբոսաշրջիկների ներգրավման և համայնքի ճանաչելիության բարձրացման համար։* * *Բարելավված մթնոլորտային օդի որակ, շրջակա միջավայրի վիճակի կայունացում՝ բուսականության և կանաչ տարածքների ավելացման շնորհիվ։* * *Երիտասարդների և ընտանիքների ներգրավում համայնքային կյանքին՝ մշակութային և սպորտային միջոցառումների, հավաքների և հանգստի կազմակերպման միջոցով։* * *Համայնքի սոցիալական համախմբում և հանրային տարածքների նկատմամբ հոգածության մշակույթի ձևավորում, ինչը կնպաստի նաև բնակչության պատասխանատու և միասնական վարքագծին։*   *Կարճևան, Կուրիս և Գուդեմնիս գյուղերի կայուն զարգացման հիմնական ուղղություններից են՝*   * *հանրային տարածքների բարեկարգումը և համարժեք օգտագործումը,* * *բնակչության առողջ ապրելակերպի խթանումը,* * *գյուղական միջավայրում համայնքային ակտիվության բարձրացումը,* * *զբոսաշրջային ներուժի զարգացումը՝ կապահովի մշակութային արժեքների հասանելիությունը և համայնքի տնտեսական աշխուժացումը։*   *Ծրագրով նախատեսվում է ստեղծել բազմաֆունկցիոնալ պուրակային միջավայրեր՝ երեք գյուղական բնակավայրերում՝ ընդգրկելով ճեմուղիներ, խաղահրապարակներ, կանաչապատված գոտիներ, նստարաններ և գիշերային լուսավորություն։ Այն կծառայի որպես հանգստի, սոցիալական փոխգործակցության, միջոցառումների և զբոսաշրջային այցելությունների համար համապատասխան ենթակառուցվածք։*  *Ծրագրի իրականացման ընթացքում և ավարտին հնարավոր ռիսկեր՝*   * Ոչ բարենպաստ եղանակային պայմաններ, որոնք կարող են ազդել կանաչապատման և շինարարական աշխատանքների ժամկետների վրա, * Տարածքի նախնական մաքրման և հողի որակի հետ կապված անսպասելի տեխնիկական խնդիրներ։   *Ռիսկերի նվազեցման մեխանիզմներ՝*   * աշխատանքի փուլային պլանավորում՝ սեզոնային առանձնահատկությունների հաշվառմամբ, * մասնագիտացված կանաչապատողների ներգրավում, * տեխնիկական մշտադիտարկում և ճշգրիտ վերահսկողություն։ |
| **Ծրագրի ազդեցությունը համայնքի և շահառուների վրա** | *Ծրագիրն ուղղակիորեն կազդի Կարճևան, Կուրիս և Գուդեմնիս գյուղերի շուրջ 411-ից ավելի բնակչության վրա՝ բարձրացնելով նրանց կյանքի որակը։ Բնակիչները ձեռք կբերեն հանրային բաց տարածքներ՝ իրենց գյուղական միջավայրում, ինչը կհանգեցնի ինչպես սոցիալական ինտեգրման, այնպես էլ հոգեսոցիալական բարելավման։ Զբոսաշրջության խթանմամբ կզարգանա նաև համայնքի տնտեսությունը՝ հնարավոր դարձնելով տեղական արտադրանքի սպառման ավելացում, փոքր բիզնեսի ակտիվացում և համայնքի բացահայտումը նոր այցելու խմբերի համար։*  *Պուրակների գործարկումն իր հերթին կնպաստի երիտասարդների համայնքում մնալու, բնակավայրին կապվելու և ակտիվ կյանքի ձևավորման միտումներին, ինչը կարևոր դեր կունենա համայնքի զարգացման երկարաժամկետ հեռանկարում։* |
| **Ծրագրի ընդհանուր բյուջեն** | *Ծրագրերի ընդհանուր բյուջեն` 54 000 000 ՀՀ դրամ (100%)*  */ մասնավորապես ՝*  *40 000 000 ՀՀ դրամ Կարճևան,*  *7 000 000 ՀՀ դրամ Կուրիս,*  *7 000 000 ՀՀ դրամ Գուդեմնիս/* |
| ***Ծրագրի իրականացման տևողությունը*** | *Տևողությունը` 01.07.2025թ. - 30.12.2025թ.* |
| ***Հայտի լրացման ամսաթիվ*** | *10 հունիս 2025թ.* |

**Համայնքի տնտեսական պատասխանատու` Ա.ԱՆՏՈՆՅԱՆ**

**Հեռախոսահամարը` 099925595**

**էլեկտրոնային փոստը` citymeghri@gmail.com**

**ՀԱՄԱՅՆՔԻ ՂԵԿԱՎԱՐ` Խ. ԱՆԴՐԵԱՍՅԱՆ**